Magnificence

Nagboluntaryo si Vicente upang tulungan sa pag-aaral ang dalawang anak ng nanay dahil sa matatalino naman daw ang mga ito at marami naman siyang libreng oras sa kanyang pagkokonduktor ng bus. Nangako siya sa dalawang bata na bibigyan sila ng tig-dalawang malalaking lapis sapagkat ito ang uso sa mga kabataan. Isang gabi, nagdala nga si Vicente ng lapis at ibinigay sa mga bata na siyang ikinatuwa ng mga ito. Pagkatapos ng ilang araw habang siya ay nagtuturo, naiwan si Vicente at ang batang babae sa silid. Biglang nakaramdam ng takot ang batang babae kung kaya't nilayuan niya si Vicente. Tamang-tama naman na dumating ang nanay ng mga bata at nasaksihan ang pangyayari. Pagkatapos papuntahin ng nanay sa kanilang kuwarto ang mga bata, sinimulan niyang pagbuhatan ng kamay si Vicente hanggang sa tumakbo ito papalabas ng bahay. Pinaliguan at nilinis ng nanay ang batang babae bago ito matulog.